**„გელათის მეცნიერებათა აკადემიის ჟურნალში“**

**გამოსაქვეყნებელი ნაშრომის გაფორმების**

**ინსტრუქცია ავტორთათვის**

**1. ზოგადი მიმოხილვა**

ჟურნალში გამოსაქვეყნებლად წარმოდგენილი ნაშრომი უნდა იყოს კვლევის შედეგი და მანამდე არ უნდა იყოს დაბეჭდილი, ანდა სხვა გამოცემაში გამოსაქვეყნებლად წარდგენილი.

გამოსაქვეყნებლად წარმოდგენილი ტექსტი არ უნდა აღემატებოდეს A4 ფორმატის 12 გვერდს (დანართის, ინგლისური რეზიუმესა და ბიბლიოგრაფიის ჩათვლით).

დასასტამბი ნაშრომის ელექტრონული ვერსია უნდა გამოიგზავნოს მთავარი რედაქტორის სახელზე შემდეგ მისამართზე: [gelatisakademia1@gmail.com](mailto:gelatisakademia1@gmail.com)

გამოსაქვეყნებლად წარმოდგენილი ნაშრომი უნდა იყოს გაფორმებული ამერიკის ფსიქოლოგთა ასოციაციის (APA) ციტირების სტილის დაცვით (დაწვრილებით იხილეთ ქვემოთ).

სტატიის შრიფტი ქართული ტექსტისთვის – Sylfaen, ინგლისური ტექსტისთვის – Times New Roman. შრიფტის ზომა – 12, სტრიქონებს შორის ინტერვალი - 1; არეები: მარჯვენა – 1,5 სმ, მარცხნივ – 3 სმ, ზედა – 2 სმ, ქვედა – 2 სმ.

ნაშრომის სათაურის წინ, ზედა მარჯვენა კუთხეში, უნდა მიეთითოს ავტორ(ებ)ის სახელი, გვარი, სამეცნიერო ხარისხი, აფილირების ადგილი და იქ დაკავებული პოზიცია.

**2. ნაშრომის სტრუქტურა**

**აბსტრაქტი** – ნაშრომს უნდა დაერთის აბსტრაქტი ქართულ და ინგლისურ ენებზე (200-250 სიტყვის მოცულობით). აბსტრაქტი მოკლედ უნდა ასახავდეს კვლევის მიზანს, მთავარ შედეგებსა და ძირითად დასკვნებს.

**შესავალი** – ავტორმა შესავალში უნდა გამოკვეთოს საკვლევი პრობლემა და მოკლედ დაასაბუთოს მისი აქტუალობა.

**ლიტერატურის / წყაროების მიმოხილვა** – ამ ნაწილში ავტორი განიხილავს საკვლევი პრობლემის ირგვლივ არსებულ ლიტერატურას / წყაროებს.

**ნაშრომს უნდა დაერთოს დასკვნა, რომელშიც მოკლედ იქნება შეჯამებული კვლევის შედეგები.**

**3. გამოყენებული ლიტერატურის მითითების წესი:**

გამოყენებული წყაროებისა და სამეცნიერო ლიტერატურის სია ნაშრომს უნდა დაერთოს ტექსტის ბოლოს და განლაგდეს ანბანური თანმიმდევრობით (ჯერ ქართულ, ხოლო შემდეგ უცხო ენებზე). პირველად მიეთითება გამოყენებული ერთეულის ტექსტში ჩართული ფორმა, შემდეგ - ორწერტილი და გამოყენებული ერთეულის სრული დასახელება. ელექტრონულ მასალას თან უნდა ახლდეს დამოწმების თარიღი. მაგალითად:

**ასსცსა, ფ. ი-980, ან. 1, ს. 4:** აჭარის საარქივო სამმართველოს ცენტრალური სახელმწიფო არქივი, ფონდი ი-980, ანაწერი 1, საქმე №4.

**აფხაზავა... 2007:** აფხაზავა რ., ფრუიძე ნ., მაჩაბელი ნ., ინკლუზიური განათლება და საზოგადოება. გამომცემლობა „თბილისის სახელმწიფო უნივერსიტეტი“, თბილისი, 2007.

**დე გრაი დე ფუა 1985:** დე გრაი დე ფუას ცნობები საქართველოს შესახებ. ფრანგულიდან თარგმნა, შესავალი, შენიშვნები და საძიებელი დაურთო ჯ. ოდიშელმა. გამომცემლობა „მეცნიერება“, თბილისი, 1985.

**ეთნოგრაფიული ლექსიკონი 2013:** ქართული მატერიალური კულტურის ეთნოგრაფიული ლექსიკონი. რედაქტორი რ. მეტრეველი. გამომცემლობა „მერიდიანი“, თბილისი, 2013.

**Speidel 1983:** Speidel M. P., The Roman Army in Asia Minor: recentepographical discoveries and researches // Armies and Frontiers in Roman and Buzantine Anatolia. BAR International Series, 156, Oxford, 1983.

http://ena.ge/explanatory-online. დამოწმება: 22.02.2022.

ნაშრომის დასაბეჭდი ვარიანტი წარმოდგენილ უნდა იქნეს აღნიშნული მოთხოვნების შესაბამისად.

# ჟურნალში დასაბეჭდი ნაშრომი შემოწმდება პლაგიატის პროგრამაზე.

# „გელათის მეცნიერებათა აკადემიის ჟურნალი“ გამოდის 2002 წლიდან უწმიდესისა და უნეტარესის, სრულიად საქართველოს კათოლიკოს-პატრიარქის ილია მეორის კურთხევითა და ფინსური ხელშეწყობით.

# ჟურნალში ნაშრომების გამოქვეყნება უფასოა.